'Zuma moet stil gaan óf fisiek verwyder word' | Maroela Media
Die Nasionale Vryheidsparty (NFP) het Dinsdag gewaarsku dat pres. Jacob Zuma stilweg moet uittree as staatshoof óf fisieke verwydering – soortgelyk aan Zimbabwe se Robert Mugabe – gaan hom in die gesig staar.
"Die NFP glo dat Zuma die ANC se ontplooiing- en herontplooiingstelsels moet respekteer en stilweg uittree of ander fisieke verwydering moet trotseer. Ons raai hom aan om te vermy wat in Zimbabwe gebeur het voor pres. Mugabe se bedanking," het Sabelo Sigudu, woordvoerder vir die party, gesê.
"Zuma se termyn het ná die ANC-konferensie in Desember tot 'n end gekom. Thabo Mbeki het nooit soveel drama veroorsaak toe hy in 2009 verloor het nie. Hy het sonder soveel druk bedank. Hoekom is Zuma so bang om te bedank?"
Zuma het intussen volgens berigte sy kabinet vir 'n vergadering ontbied.
Daar word verwag dat daar tydens die NUK se vergadering gestem sal word of Zuma as staatshoof moet uittree. Dinge kan egter verander in die lig van die vergadering wat Zuma so pas met ministers belê het.
Zuma wil nog vir oulaas skep wat daar te skeppe is. Sy mense sal hom seker sy Vryheid waarborg as hy uittree sonder vervolging. Hierdie land is 'n lekker land waar net sommiges verhoor word en sommiges vry uitstap.
Wie is die Nasionale Vryheidsparty? Ek verstaan nie meer nie . die ANC Is aan bewind, die DA is die amptelike opposisie maar ons hoor meer van die EFF en allerhande ander klein partytjies met afkortings se uitsprake? Iets is erens verkeerd. Hy moet gly, en vinnig ook.
Sowat van dikvelligheid en geen skaamte het ek nog nooit gesien nie.
Die NVP het 'n paar jaar gelede na 'n skeuring in die inkatha vryheidsparty (IVP) ontstaan. Dis vreemd dat hulle nou so anti-Zuma is, want aanvanklik was hulle dik pêlle met die ANC. Selfs koalisies in plaaslike rade met die ANC gevorm net om die IVP terug te kry.